11/03/2022 | Administración LocalMunicipal
Ames
Convocatoria do proceso selectivo para a selección e contratación dun/ha Axente Local de Innovación como persoal laboral temporal na modalidade de obra ou servizo de duración determinada para a execución do programa Innova Ames

Mediante Decreto nº 581/2022, con data do 07/03/2022, resolveuse a aprobación das bases que dun proceso selectivo para a selección dun/ha Axente Local de Innovación como persoal laboral temporal na modalidade de obra ou servizo de duración determinada para a execución do programa Innova Ames, e que se transcriben a continuación: As presentes bases teñen como obxecto regular o procedemento para a selección e nomeamento como persoal laboral temporal na modalidade de obra ou servizo de duración determinada dun/ha axente local de innovación (A2) de acordo co establecido no Real Decreto 1080/2021, de 7 de decembro, de o Real Decreto 1080/2021, de 7 de decembro de 2021, que regula a concesión directa de subvencións destinadas á confianciación da contratación de axentes locais de innovación por parte dos Concellos das cidades membros da “Red Innpulso”. Con todos os/as aspirantes que superen o proceso selectivo crearase unha bolsa de traballo para esta mesma finalidade. Área de Adscrición: Departamento de promoción económica. Denominación: Axente Local de Innovación. Causa: A modalidade contractual será de tempo determinado na modalidade de obra ou servizo de duración determinada ao fin de executar no segundo e terceiro trimestre do ano 2022 da execución do Programa Innova Ames e a imposibilidade de que o persoal propio da entidade local poda adicarse integramente á execución das actuacións que require execución do citado programa. Grupo de clasificación: Persoal laboral, (artigo 22.1 do Estatuto dos Traballadores e Convenio Colectivo) grupo A2 Nivel: 22 Complemento Específico (ano 2022): 10.047,40 euros/ anuais Titulación: Estar en posesión da titulación universitaria de Enxeñeiro Técnico informático o grao en enxeñería informática ou equivalente. No caso de titulacións obtidas no estranxeiro, deberase estar en posesión da credencial que acredite a súa homologación. Outros coñecementos: Coñecementos de galego. Contido funcional: 1. Execución dos programas relacionados coa Sociedade da Información e o coñecemento que se desenvolvan no Concello.2. Desenvolvemento de iniciativas que divulguen a cultura innovadora no Concello de Ames.3. Xerar proxectos de Innovación Social ou Tecnolóxica.4. Desenvolvemento de proxectos de innovación dixital, levando a cabo un análise e ordenación das posibles líneas de mellora e ámbitos nos que ampliar os proxectos xa existentes dentro da administración municipal.5. Fomento do emprendemento tecnolóxico e social no municipio.6. Execución de los planes e proxectos financiados mediante fondos europeos en materia de innovación e no ámbito audiovisual.7. Colaboración na elaboración de documentación técnica en compra pública innovadora.8. Apoio nas inciativas emprendedoras e colaboración na formación de proxectos relacionados coas TICs que poda xurdir no concello de Ames e nominalmente as que se desenvolvan no espazo colaborativo “Coworking A Proa”. 9. Colaboración na elaboración de documentación técnica en contratación administrativa relacionada coas funcións propias do posto. Xeira de traballo: Completa Duración: Dende a contratación e ata o 30.09.2022. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a) Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (en adiante LEPG), e restante normativa concordante, permita o acceso á praza de persoal laboral convocada. b) Estar en posesión ou en condicións de obtelo, na data na que remate o prazo de presentación de solicitudes, das titulacións universitarias de enxeñeiro Tecnico informático o grao Ingeniería Informática, ou equivalentes. No caso de titulacións obtidas no estranxeiro, deberase estar en posesión da credencial que acredite a súa homologación. c) Non ter sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, que impida o acceso á praza agora convocada. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d) Ter cumpridos os 16 anos e non exceder, no seu caso, da idade máxima de xubilación forzosa. e) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. Con arranxo ao disposto no artigo 54 da LEPG, os/as aspirantes coa condición legal de persoas con discapacidade poderán solicitar as adaptacións e os axustes razoables de tempo e medios que sexan necesarios para realización do proceso selectivo; facéndoo constar, no seu caso, na instancia de participación, xunto cos necesidades específicas alegadas para desenvolver o proceso de selección. No referido ás adaptacións e xustes anteditos aplicarase as medidas previstas, ao efecto, polo Real Decreto 2271/2004, de 3 de decembro, polo que se regula o acceso ao emprego público e a provisión de postos de traballo de las persoas con discapacidade, e pola Orde PRE/1822/2006, do 9 de xuño, publicada no BOE do 13 de xuño de 2006, polo que se establecen os criterios para adaptación de tempos adicionais nos procesos selectivos para o acceso ao emprego público de persoas con discapacidade; así como calquera outra actuación/medida que persiga a dita adaptación e non supoña un tratamento inxustificadamente diferenciado, no tocante ao contido das probas, respecto dos/as restantes aspirantes. E o tribunal poderá requirir informe/ditame técnico facultativo e/ou, no seu caso, poñerse en contacto cos interesados, coa fin dunha mellor concreción e materialización dos axustes e adaptacións necesarias e procedentes. Para os efectos do antedito, e con arranxo ao disposto no apartado b) da disposición adicional primeira da LEPG, considerarase persoa con discapacidade aquela á que se lle teña recoñecido un grao de discapacidade igual o superior al 33 por cento (ou aqueloutra situación análoga segundo a normativa vixente ao efecto). E os/as aspirantes deberán acreditar a dita condición de discapacidade (mediante certificación expedida polos órganos competentes estatais ou, no seu caso, autonómicos), así como a compatibilidade desta co desempeño das tarefas e funcións propias da vacante convocada (ben porque así conste na antedita certificación ou, de non ser así, e complementariamente, mediante informe/ditame técnico facultativo oficial). f) Estar en posesión do CELGA 4, ou equivalente, ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido (CELGA 4, ou equivalente), ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto para o primeiro exercicio da fase de oposición (base 9), e que cualificará ao/á aspirante como apto ou non apto. g) Aboar os dereitos de exame correspondentes, que serían os propios dun grupo grupo profesional A2, e ascenderán a 26,91 euros. Deberán ser aboados obrigatoriamente a través da folla de autoliquidación de taxas, á que se poderá acceder a través da seguinte dirección: https://www.concellodeames. gal/gl/tramites/oficina-virtual-tributaria Os dereitos de exame estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). 0 prazo para a presentación de instancias, no rexistro xeral do Concello de Ames, en horario de atención ao público (de 09:00 h. a 14:00 h.) ou de xeito telemático na Sede Electrónica do Concello de Ames (https://sede.concellodeames. gal/) ou por calquera dos procedementos que prevé o artigo 16 da Lei 39/2015, do 1 de outubro de 2015, do Procedemento Administrativo Común das Administracións Públicas, será de CINCO (5) DÍAS NATURAIS, contados desde o seguinte ao de publicación do anuncio da convocatoria no Boletín Oficial da Provincia. Se o derradeiro día fose inhábil o prazo rematará ao seguinte día hábil. No caso de que se remita a documentación por correo postal ou mediante presentación no rexistro doutra Administración que careza de Sistema de Intercambio de Rexistros (SIR) deberá facelo constar mediante a remisión por correo electrónico ao Concello de Ames (persoal@concellodeames. gal) da instancia presentada conforme ao modelo do Anexo II das presentes bases, onde conste o selo coa data de presentación e copia de documentación achegada xunto a mesma. Dito correo electrónico e os documentos sinalados deberán ser recibidos antes da finalización do prazo para presentación de instancias, só neste caso se entenderá que a instancia tivo entrada no Rexistro Xeral do Concello na data que foron presentrdos no rexistro doutra Administración ou enviados por correo postal. Xunto coa dita solicitude os aspirantes deberán achegar a seguinte documentación: Copia do D. N. I. Copia da titulación esixida na base 3. Declaración xurada de aceptar as bases e de cumprir os requisitos esixidos na base 3. Declaración responsable de que toda a documentación que se presenta é copia fidedigna da orixinal comprometéndose a presentar ditos orixinais no caso de que lle sexa requirido. Xustificante de ter aboados os dereitos de exame. As persoas discapacitadas deberán facelo constar nas súas instancias sinalando se precisan adaptación das probas. A condición de persoa con discapacidade acreditarase coa certificación correspondente expedida polo órgano competente. Os dereitos de exame corresponderanse coa tarifa dun subgrupo A2, que deberán ser aboados a través da folla de autoliquidación de taxas, á que se poderá acceder a través da seguinte dirección: http://www.concellodeames. gal/ames_dixital_oficina_virtual_tributaria. php? idioma=es Os dereitos de exame para o grupo anterior estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. En dita resolución, que se publicará no taboleiro da sede electrónica e na páxina web do Concello de Ames, indicarase o nome, apelidos e catro cifras aleatorias do DNI dos admitidos/as e excluídos/as, coas causas da exclusión, e concedendo un prazo de TRES (3) días naturais para a subsanación da documentación necesaria para participar no proceso. No caso de que non existan aspirantes excluídos, a lista de admitidos/as quedará aprobada definitivamente sen abrir o prazo de subsanación de documentación. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no taboleiro de anuncios da sede electrónica e na páxina web do Concello de Ames. As persoas aspirantes que non acrediten estar en posesión do nivel de coñecemento de galego requirido (CELGA 4 ou equivalente) ou que non estean en condicións de acreditalo documentalmente dentro do prazo de presentación de instancias, deberán realizar unha proba específica de competencia en lingua galega, antes do inicio da fase de oposición. A proba determinaraa o Tribunal, será acorde coas características funcionais do posto e deberá demostrarse nela unha competencia similar á esixida para obter o certificado de lingua galega (CELGA 4) correspondente. Esta proba cualificará ás persoas aspirantes como APTAS ou NON APTAS. As persoas que non obteñan a cualificación de APTAS quedarán eliminadas do proceso selectivo, dado que non cumpren un dos requisitos esixidos para poder participar. O Servizo de Normalización Lingüística municipal poderá asesorar ao tribunal e colaborar na confección e na corrección da correspondente proba de competencia en lingua galega. A selección consistirá nunha oposición libre cun único exercicio obrigatorio e eliminatorio tipo test. Consistirá na resolución por escrito dun cuestionario tipo test composto por 80 preguntas, mais 5 de reserva con 4 respostas alternativas, sendo só unha delas a correcta, relacionado co contido funcional do posto e coas materias contidas no temario que figura como Anexo II destas bases. As preguntas de reserva deberán ser contestadas polos aspirantes e utilizaranse para substituír aquelas preguntas do exame que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O tempo máximo para a realización do exercicio será de 90 minutos. A proba cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao Tribunal determinar cal é o número mínimo de preguntas acertadas para alcanzar esta puntuación mínima, que non ten por que corresponderse necesariamente co 50% das preguntas acertadas e para o que se terá en conta que por cada tres (3) respostas incorrectas se descontará unha correcta. O número de preguntas correctas para acadar a puntuación mínima de 5 puntos será informada polo tribunal aos opositores antes de dar comenzo o exercicio. No caso de empate, atenderase á primeira letra do primeiro apelido seguindo a orde alfabética en vigor aprobada pola Xunta de Galicia que marca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2022. Nos apelidos compostos coa preposición de, da, de la, d’. a mesma non será tida en conta (por exemplo: Roxana Loredana Mayrata Ciulacu. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. De persistir igualmente o empate, dirimirase por sorteo. O tribunal adecuaranse na súa composición aos criterios de imparcialidade, profesionalidade e paridade, así como aos restantes requisitos de funcionamento previstos, ao efecto, pola normativa de aplicación (artigos 60 do Texto Refundido da Lei do Estatuto Básico do Empregado Público e 59 da Lei do Emprego Público de Galicia ou, no seu caso, aqueloutras disposicións normativas aplicables). Estará conformado polos integrantes sinalados a continuación, (dos que se deberá nomear, en todo caso, titulares e suplentes), cuxa designación nominativa concreta realizarase, polo órgano convocante, xunto coa resolución de aprobación da listaxe definitiva de aspirantes admitidos/excluídos: Presidente, a desempeñar por unha/un funcionaria/o de carreira ou persoal laboral fixo que cumpra cos criterios sinalados no parágrafo anterior 3 Vogais, a desempeñar tres funcionarias/os de carreira ou laborais fixos que cumpra cos criterios sinalados no parágrafo anterior Secretario/a, a desempeñar por unha/un funcionaria/o de carreira que cumpra cos criterios sinalados no parágrafo anterior O tribunal non poderá constituírse, nin actuar, sen a presenza, cando menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a. De tódalas reunións que celebre o tribunal o/a secretario/a redactará a correspondente acta. Os membros e asesores do tribunal absteranse de intervir, e o comunicarán á autoridade convocante, cando concorra algunha das circunstancias e motivos previstas, ao efecto, na normativa reguladora de réxime xurídico das administracións públicas; e todo ilo de conformidade ao previsto, no artigo 23 da Lei 40/2015, de 1 de outubro, de Réxime Xurídico do Sector Público, ou aqueloutras previsións normativas concordante vixentes ao respecto. Así mesmo, os aspirantes poderán recusar aos membros ou asesores do tribunal cando concorran as mesmas circunstancias de abstención anteditas, e de conformidade ao previsto no artigo 24 da Lei 40/2015, de 1 de outubro, de Réxime Xurídico do Sector Público, ou aqueloutras previsións normativas concordante vixentes ao respecto. O tribunal resolverá, por maioría de votos dos seus membros presentes, tódalas dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe e/ou opinión especializada por parte dos asesores que, ao efecto, poidan ter sido requiridos) O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo ( e normativa concordante e/ou substitutiva) En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados do sector público.1. Finalizado o proceso selectivo, o Tribunal fará pública (mediante anuncio no taboleiro de anuncios físico e da sede electrónica do Concello, así como na web municipal) a relación e puntuación final total dos/as candidatos/as que teñan superado todos os exercicios/probas obrigatorios da fase de oposición. Propoñendo, asemade, a selección e contratación como persoal laboral temporal daquel/a aspirante que acadara maior puntuación (ou que, en caso de empate e trala aplicación do sistema de desempate sinalado na base anterior, resultara o primeiro). Dita proposta que elevarase á Alcaldía para que, con arranxo ás competencias recoñecidas ao efecto, proceda a resolver a súa contratación e incorporación.2. Así mesmo, na proposta do Tribunal tamén figurará unha relación complementaria, por orde descendente da puntuación acadada na oposición, daqueles/as aspirantes que, aínda que non teñan sido propostos para a selección e contratación, tiveran superado todos exercicios obrigatorios da fase de oposición. Esta relación/listaxe conformará a bolsa de traballo temporal que tamén se creará ao abeiro desta convocatoria, sempre que existan aspirantes que cumpran cos requisitos esixidos para formar parte da mesma (ter superado todos os exercicios obrigados da fase de oposición), e cuxo obxecto e normas de funcionamento se fixan na base seguinte. E á que tamén se acudirá, segundo a orde/prelación resultante da puntuación acadada no proceso selectivo, para os supostos de imposibilidade da contratación e incorporación do/a aspirante inicialmente proposto (xa sexa por renuncia ou ben polo incumprimento dos prazos, requisitos e/ou requirimentos documentais previstos ao efecto). O seu funcionamento e xestión adecuarase ao previsto, ao efecto, no Regulamento para a xestión de bolsas de traballo temporal no Concello de Ames (BOP nº 212, do 7 de novembro de 2018). 3. A persoa seleccionada deberá presentar, no prazo máximo de 5 días naturais a contar dende o día seguinte ao requirimento realizado ao efecto (que se realizará o mesmo día en que se publique no taboleiro de anuncios e web municipais a proposta do tribunal sobre o/a aspirante a seleccionar e contratar como persoal laboral temporal): Declaración responsable na que fará constar e manifestará (sen prexuízo da responsabilidade na que, no seu caso, e por falsidade na dita declaración, puidese incorrer): Aceptación expresa da contratación. Seguir reunindo todos e cada un dos requisitos esixidos, e acreditados, no momento de terse presentado ao proceso selectivo. Non estar incursa en causa algunha de incapacidade, nin de incompatibilidade, de conformidade coa normativa aplicable vixente, que imposibilite a ocupación e desempeño da vacante convocada. Non estar en situación de separación, mediante expediente disciplinario, do servizo nas administracións públicas, nin de inhabilitación para o exercicio de empregos públicos, de conformidade coa normativa aplicable vixente, que imposibilite a ocupación e desempeño da vacante convocada. Número de afiliación á seguridade social. Certificación da conta bancaria na que se farían os seus ingresos nominais. Certificado médico, asinado por un colexiado en exercicio, no que conste expresamente posúe a capacidade funcional (capacidades e aptitudes físicas e psíquicas) necesaria para o desempeño das funcións e tarefas correspondentes. Se no prazo e forma indicados (agás nos casos de forza maior debidamente motivados, que serán obxecto de apreciación e estimación discrecional e potestativa por parte da Alcaldía), non presentara a documentación requirida, ou da mesma se deducira que non reúne os requisitos esixidos, non poderá ser contratada, e entenderase a renuncia e desestimento dos seus dereitos inherentes; e ilo sen prexuízo das responsabilidades nas que, de ser o caso, puidera incorrer por falsidade. E a Alcaldía proporá e resolverá, con arranxo á orde de prelación resultante da puntuación acadada na oposición, a contratación dun/dunha integrante da relación de complementaria de aspirantes que tiveran superado a fase de oposición (e que conformarán a bolsa de traballo temporal). 4. Cumpridos os trámites anteditos, a Alcaldía resolverá a contratación da persoa aspirante proposta ao efecto polo Tribunal, que deberá incorporarse e iniciar a relación de servizo na data sinalada ao efecto e, en todo caso, no prazo máximo dun mes dende o seguinte ao da publicación da dita resolución de contratación no BOP; de tal xeito que a eficacia desta resolución estará condicionada/supeditada á posterior e efectiva incorporación no prazo sinalado. Esta resolución de contratación seralle notificada á persoa interesada, e tamén será obxecto de publicación no BOP, e no taboleiro anuncios físico e da sede electrónica, así como na web municipal; e na mesma tamén se procederá á aprobación da bolsa de traballo temporal derivada desta convocatoria, segundo a proposta realizada polo Tribunal. De non cumprir coa incorporación, no prazo sinalado ao efecto, sen existir causa xustificada (casos de forza maior, debidamente motivados, que serán obxecto de apreciación e estimación discrecional e potestativa por parte da Alcaldía), entenderase que renuncia/desiste dos seus dereitos inherentes e non procederá a incorporación efectiva, deixando sen efectos a resolución de contratación previa previa. E a Alcaldía proporá e resolverá, con arranxo á orde de prelación resultante da puntuación acadada na oposición, a contratación dun/dunha integrante da relación complementaria de aspirantes que tiveran superado a fase de oposición (e que conformarán a bolsa traballo temporal). 1. Para todo o non previsto nas presentes bases, o tribunal estará facultado para resolver e/ou interpretar as dúbidas que se puideran presentar e tomar os acordos necesarios para a boa orde e adecuado desenvolvemento do proceso, con pleno sometemento e adecuación ás previsións normativas aplicables ao respecto.2. Todas as referencias á Alcaldía contidas nas presentes bases entenderanse realizadas ao órgano municipal que, en cada momento, e por previsión legal ou delegación daquela, asuma idénticas competencias.3. De acordo co disposto no artigo 5 da Lei Orgánica 3/2018, do 5 de decembro, de Protección de Datos de Carácter Persoal e Garantía de Dereitos Dixitais, os datos persoais facilitados incorporaranse e manteranse nun ficheiro titularidade do Concello, coa finalidade de poder atender a súa solicitude. Os devanditos datos serán tratados de xeito confidencial, podendo ser cedidos só nos casos previstos na Lei orgánica 3/2018, do 5 de decembro, de protección de datos de carácter persoal e garantías de dereito dixitais. Para exercer os dereitos de acceso, rectificación, cancelación e oposición, na medida en que a lei o permita, dos datos persoais, a persoa interesada deberá comunicalo por escrito ao Concello, achegando copia do documento que acredite a súa identidade. A resolución aprobatoria desta convocatoria e bases reguladoras, e cantos actos administrativos se deriven das mesmas, así como das actuacións do tribunal, poderán ser impugnados, polos interesados, tanto en vía administrativa como contenciosa, na forma e prazos establecidos pola Lei de Réxime Xurídico das Administracións Públicas e Procedemento Administrativo Común, a Lei Reguladora da Xurisdición Contencioso-Administrativa ou aqueloutra normativa concordante vixente ao efecto. As bases mais o anuncio da convocatoria publicaranse no Boletín Oficial da Provincia, na páxina web e no taboleiro de anuncios da sede electrónica do Concello de Ames. Os sucesivos anuncios referentes a este proceso selectivo serán publicados unicamente na páxina web e no taboleiro de anuncios da sede electrónica do Concello de Ames; agás as resolucións de aprobación de lista provisional e definitiva de admitidos/as, que tamén se publicarán no BOP, ao igual que a resolución final sobre o/a aspirante finalmente seleccionado, que tamén será obxecto de publicación no BOP. Así mesmo, poderase obter información en relación con estas bases, a súa convocatoria e cantos actos administrativos se deriven dela e das actuacións do Tribunal no servizo de RRHH do concello. Adoptaranse cantas medidas de protección resulten aplicables por razón da situación epidemiolóxica ocasionada pola Covid-19 no desenvolvemento do proceso selectivo. D/Dª …………………………………….………….…. con DNI nº ………….……… domicilio a efecto de notificacións en ……………………………………….……. teléfono de contacto ………………….……., solicita tomar parte no proceso de selección para a contratación laboral temporal dun/ha Axente un/ha axente local de innovación (A2), convocado polo Concello de Ames, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación Copia do D. N. I.1. Copia da titulación esixida na base 3.2. Declaración xurada de aceptar as bases e de cumprir os requisitos esixidos na base 3.3. Declaración responsable de que toda a documentación que se presenta é copia fidedigna da orixinal comprometéndose a presentar ditos orixinais no caso de que lle sexa requirido.4. Xustificante de ter aboados os dereitos de exame.5. Lingua de realización dos exercicios (marcar cun X a opción elixida): __ Galego __ Castelán Ames, a. de. de 2022 TEMARIO XERAL Tema 1. A Constitución Española de 1978. Estrutura. Tema 2. O Estatuto de Autonomía para Galicia. Estrutura. Tema 3. A organización territorial do Estado. Os Estatutos de Autonomía. Delimitación de competencias do Estado e as Comunidades Autónomas. Tema 4. Réxime local español: clases de entidades locais. Elementos: territorio, poboación e organización municipal. Tema 5. Competencias dos municipios. Propias, delegadas e distintas das propias e delegadas. Tema 6. O goberno municipal. Clases de órganos. Órganos necesarios e complementarios. Tema 7. Potestade regulamentaria dos entes locais territoriais. Ordenanzas e regulamentos: clases e procedemento de elaboración e aprobación. Bandos. Tema 8. Os bens das entidades locais: clases e réxime xurídico. Tema 9. Os dereitos das persoas na normativa do procedemento administrativo común das administracións públicas. Tema 10. A administración electrónica. Normativa de aplicación. Instrumentos para o acceso electrónico ás Administracións Públicas: Sedes electrónicas, canles e puntos de acceso, identificación e autenticación. Tema 11. A xestión electrónica dos procedementos administrativos: rexistros, comunicacións e notificacións electrónicas. Esquema Nacional de Seguridade. Esquema Nacional de Interoperatividade. Tema 12. A Lei 19/2013, de 9 de decembro, de transparencia, acceso á información pública e bo goberno: Titulo Preliminar y Tiulo I. Tema 13. A protección de datos de carácter persoal. Normativa reguladora. Principios informadores e dereitos das persoas en materia de protección de datos. Tema 14. A lei 40/2015, do 1 de outubro, de réxime xurídico do sector público. Ámbito de aplicación, e principios xerais. Tema 15. O acto administrativo: concepto, clases e elementos. Motivación e notificación. Tema 16. A eficacia do acto administrativo: principios xerais. Executividade e suspensión. Procedementos de execución. Tema 17. O procedemento administrativo: iniciación, ordenación, instrución e terminación. Especial referencia ao silencio administrativo. Términos e prazos. Tema 18. Os recursos administrativos: concepto e clases. Requisitos xerais. Materia recorrible, lexitimación e órgano competente. Tema 19. A responsabilidade patrimonial da Administración. Principios e procedemento. Tema 20. As facendas locais. Clasificación dos ingresos. Tema 21. Lei 38/2003, do 17 de novembro, xeral de subvencións: Titulo Preliminar.1 Tema 22. O persoal o servizo das entidades locais. Funcionarios, persoal laboral e persoal eventual. Tema 23. Decreto Lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Disposicións xerais. Tema 24. A contratación pública. Contratos administrativos e contratos privados. Tema 25. A contratación pública: normativa de aplicación. Clases de contratos e procedementos de adxudicación. Tema 26. A contratación pública. Preparación dos contratos. Expedientes de contratación. Tema 27. Infraestruturas, servizos comúns e compartidos para ea interoperabilidade entre Administracións públicas. Cl@ve, a Cartafol Cidadana, o Sistema de Interconexión de Rexistros, a Plataforma de Intermediación de Datos, e outros servizos. Tema 28. Seguridade en redes. Tipos de ataques e ferramentas para a súa prevención: cortalumes, control de accesos e intrusións, técnicas criptográficas, etc. Medidas específicas para as comunicacións móbiles. A seguridade no nivel de aplicación. Tipos de ataques e protección de servizos web, bases de datos e interfaces de usuario. Ciberseguridade. A estratexia nacional de ciberseguridade. Tema 29. Seguridade en redes. Tipos de ataques e ferramentas para a súa prevención: cortalumes, control de accesos e intrusións, técnicas criptográficas, etc. Medidas específicas para as comunicacións móbiles. A seguridade no nivel de aplicación. Tipos de ataques e protección de servizos web, bases de datos e interfaces de usuario. Ciberseguridade. A estratexia nacional de ciberseguridade. Tema 30. Adaptación de aplicacións e contornas aos requisitos dá normativa de protección de datos segundo vos niveis de seguridade. Ferramentas de cifrado e auditor. Tema 31. Orden CIN/2502/2010, de 17 de septiembre, por la que se crea la distinción “Ciudad de la Ciencia y la Innovación. Tema 32. Estatutos_Vixentes_Asociación_Red Innpulso. Tema 33. Documento: Abc da innovación. Guía para a incorporación da innovación na xestión urbana. Innovación no ámbito de organización municipal. Obxectivos das actuacións contempladas nun Plan de Innovación Organizacional na Administración pública). Tema 34. Documento: Abc da innovación. Guía para a incorporación da innovación na xestión urbana. Innovación no ámbito da empresa. Os tres grandes conceptos que están vinculados aos procesos de innovación no ámbito empresarial. Obxectivos das actuacións contempladas nun Plan de Innovación Empresarial. Tema 35. Documento: Abc da innovación. Guía para a incorporación da innovación na xestión urbana. Innovación no ámbito dá cidadanía. Conceptos vinculados ao desenvolvemento da comunicación na cidadanía. Aspectos a contemplar nas actuacións dun Plan de Innovación Cidadán. Tema 36. Documento: Abc da innovación. Guía para a incorporación da innovación na xestión urbana. Indicadores relacionados coa innovación a nivel da organización (entidade municipal). Tema 37. Documento: Abc da innovación. Guía para a incorporación da innovación na xestión urbana. Indicadores do vínculo administración local-empresa (promoción económica). Tema 38. Documento: Abc da innovación. Guia para a incorporación da innovación na xestión urbana. Indicadores da innovación a nivel da ciudadania. Tema 39. Documento: Abc da innovación. Guía para a incorporación da innovación na xestión urbana. Indicadores transversais relacionados coa tecnoloxía, a mobilidade, a enerxía, o medio ambiente e a sustentabilidade. Tema 40. Documento: Abc da innovación. Guía para a incorporación da innovación na xestión urbana. Orientacións crave. Ames, 7 de marzo do 2022 O alcalde José Blas García Piñeiro